Frans Brüggen

Frans Brüggen (1934–2014) var en nederlandsk dirigent og blokkfløytist.

 Liv og virke 
Frans Brüggen studerte blokkfløyte hos  ved Conservatorium van de Vereniging Muzieklyceum i Amsterdam og tverrfløyte med Hubert Barwahser og Johan Feltkamp. Han ble professor ved det kongelige konservatorium i Haag bare 21 år gammel. Senere var han professor ved Harvard og Berkeley.

Brüggen regnes som en av de mest betydelige blokkfløytister på 1900-tallet. Han har mye av æren for at blokkfløyta fikk en renessanse, og for at instrumentet igjen ble tatt seriøst som konsertinstrument. Flere glemte mestre fra 1600- og 1700-tallet ble hentet fram i lyset igjen av Brüggen. Hans fortolkninger av verk fra barokken og renessansen ble svært populære og fikk stor påvirkningskraft på yngre musikere.

I 1981 grunnla Brüggen Orchestra of the Eighteenth Century (Orkest van de Achttiende Eeuw) sammen med fiolinisten Lucy van Dael.Orkesterets hjemmesider: About the Orchestra , orchestra18c.com Han ledet det nederlandske Radio Kamerorkest fra 1991 til 1994, og var fra 1994 gjestedirigent ved Orchestra of the Age of Enlightenment.

I 2010 ble Frans Brüggen tildelt Prins Bernhard Kulturfonds Prijs for sin musikalske innsats, og samme år tildelte den nederlandske dronningen ham Eremedaille voor Kunst en Wetenschap.Æresmedalje til Brüggen, Het Parool 22. september 2010

Brüggen eide en betydelig samling blokkfløyter og traversofløyter fra barokken, blant annet av Pierre Jaillard Bressan, og bidro sterkt til at det ble bygget tro kopier av gamle originalinstrumenter.

 Referanser 

 Eksterne lenker 



  Intervju med Frans Brüggen om historisk informert orkesterarbeid
  Frans Brüggen - obituary, The Telegraph 14. august 2014
  Frans Brüggen (Conductor, Recorder, Flute), bach-cantatas.com

Kategori:Blokkfløytister
Kategori:Nederlandske dirigenter
Kategori:Nederlandske musikere